सोनाघाटी में डंप होगा आठ नपा व नपं का कचरा
जिले का आठ नगरपालिकाओं और नगरपरिषदों का कचरा शहर से सटे सोनाघाटी में जमा किया जाएगा। ट्रीटमेंट प्लांट में इस कचरे को नष्ट कर बिजली और खाद बनाई जाएगी। योजना नगरीय प्रशासन विभाग ने बनाई है। कचरे का उचित प्रबंधन करने के लिए सोनाघाटी में ट्रीटमेंट प्लांट बनाया जाएगा। प्लांट में हर तरह के कचरे को अलग तरह से निपटाया जाएगा। इसके लिए दिल्ली की एक एजेंसी को डीपीआर बनाने का काम सौंपा है। डीपीआर बनने के बाद प्रोजेक्ट पर काम होगा।
3 हेक्टेयर जमीन तय की है
सोनाघाटी में ट्रीटमेंट प्लांट और ट्रेंचिंग ग्राउंड बनाने की योजना तैयार की है। इसके लिए राजस्व विभाग से 3 हेक्टेयर जमीन मांगी थी। जमीन मिल चुकी है।
गोठाना में है 7 एकड़
जमीन पर कंपोस्ट
वर्तमान में सभी नगरपालिकाओं में कचरा प्रबंधन एक बड़ी समस्या है। कचरा बढ़ रहा है। इसे शहर के बाहर आबादी क्षेत्र से दूर डंप कर दिया जाता है। लेकिन अब आबादी और जनसंख्या बढ़ने से ये क्षेत्र भी आबादी के संपर्क में आ गए हैं। वर्तमान में बैतूल नगरपालिका का कचरा गोठाना कंपोस्ट में डंप किया जाता है, रोजाना 40 टन कचरा डंप किया जाता है। यहां हाल ही में कचरे से हो रही परेशानी के कारण लोगों ने आंदोलन भी किया था।
दिल्ली की एजेंसी प्रोजेक्ट पर काम कर रही है
जिले की सभी नगरपालिकाओं और नगर परिषदों का कचरा सोनाघाटी में डंप करने की योजना नगरीय प्रशासन ने बनाई है। सोनाघाटी में 3 हेक्टेयर जमीन इसके लिए तय की है। यहां कचरे को ट्रीटमेंट प्लांट में डालकर नष्ट किया जाएगा। दिल्ली की एजेंसी इस प्रोजेक्ट पर काम कर रही है। कचरे से बिजली बनाने और खाद बनाने की भी योजना है। डीपीआर बनाने का काम चल रहा है। पवन राय, सीएमओ नपा
इन 8 नगरीय निकायों से लाया जाएगा कचरा
बैतूल नगरपालिका, सारनी नगरपालिका, मुलताई नगरपालिका, आमला नगरपालिका, आठनेर नगर परिषद , बैतूल बाजार नगर परिषद, भैंसदेही नगर परिषद , चिचोली नगर परिषद का कचरा सोनाघाटी में डंप किया जाएगा। इन नगरपालिकाओं से लगभग 100 टन कचरा निकलता है।
इस जमीन पर बनेगा ट्रीटमेंट प्लांट।
योजना
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva awa_Deva hin_Deva hin_Deva